NaiveNeuron/SloPal huggingface dataset:
Jurík, Beáta, poslankyňa NR SR (2024-01-16):
Ďakujem za slovo, pán predsedajúci, a ďakujem aj vám kolegyňa. Len pre tých, čo tu opäť nie sú a ani sem nechodia, a preto možno nevedia, je slušné poďakovať či už za slovo alebo za príspevok kolegyni a kolegovi, keď nám, keď naň chceme reagovať, možno treba menej času tráviť strihaním videí a viac sa zaujímať o to, ako to tu funguje. Ja by som chcela využiť ten fakt, že tu máme dnes aj pána ministra, a chcela by som sa už po x-krát opýtať na to, ako je to vlastne s tou Európskou úniou, pretože včera som bola v diskusii s pani štátnou tajomníčkou Kurilovskou a padla tam teda aj otázka na Trestný zákon a tiež na teň ďalší krok v tomto balíku, ktorý je reorganizácia alebo zrušenie NAKA. A ja som už minulý týždeň vo faktických hovorila o tom, že prečo sa vlastne Európska únia o toto všetko zaujíma, a teda hlavným dôvodom je, že znižujete ochranu finančných záujmov EÚ. No a pani štátna tajomníčka včera povedala, že tieto navrhované zmeny práve diskutujete s Európskou komisiou. Tak by som sa chcela opýtať, keď už povedala, že diskutujete, to je veľmi fajn, ale nebolo by lepšie, keby ste diskutovali pred tým, tak ako sa to má robiť alebo keby sa tento zákon prijímal v riadnom legislatívnom konaní. Piateho decembra nám alebo skôr vám Európska komisia a tiež Európska prokuratúra povedali, že nemáme tento balík prijímať v skrátenom legislatívnom konaní a predseda to robíme. A namiesto toho, aby sa o ňom viedla odborná diskusia na všetkých úrovniach vrátane tej európskej, tak sa tu bavíme sami so sebou v skrátenom konaní a vy ak to je teda pravda, nejakým spôsobom na rýchlo diskutujete teraz s Európskou komisiou, lebo ste pochopili, že nie je spokojná. Avšak nedá mi, keby sme sa tu nebavili už týždne, diskutovali by ste vôbec s tou Európskou komisiou? No asi nediskutovali, pretože by nebol čas, pretože od včera by sme tu už nemali špeciálnu prokuratúru a všetky tie ďalšie zmeny, ktoré navrhujete by už boli platné.
Žitňanská, Jana, poslankyňa NR SR (2020-04-03):
Ďakujem veľmi pekne. Vážený pán predsedajúci, kolegyne, kolegovia, v rozprave neboli podané žiadne pozmeňujúce a doplňujúce návrhy ani procedurálne návrhy. Budeme teda hlasovať o jedinom pozmeňujúcom návrhu zo spoločnej správy. Pán predsedajúci, dajte hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Sulík, Richard, podpredseda vlády a minister hospodárstva SR (2021-10-26):
(Rečník sa presunul zo svojho miesta k rečníckemu pultu.) Aby som dokončil, len poprosím vás už nedávať faktické. Čiže ten green, Green Deal, áno, škodil, ikskrát som sa k tomu už vyjadril, ale vlak je rozbehnutý, nezmeníte to. A nie je len naša vláda na vine, aj my tu potvrdzujeme rôzne veci, ale aj bývalá vláda, aj vláda SMER-u pekne, či už tie finančné veci, alebo tieto eko. To jednoducho ten vlak je rozbehnutý a nejakým smerom ide a pokiaľ vo vedení Európskej únie nepochopia, že sa to vyvíja zle, tak my sme na to jednoducho moc malí páni. A myslím si, že začínajú chápať, lebo predvčerom sa predsedníčka Európskej komisie Ursula von der Leyen vyjadrila, že do budúceho energetického mixu musí patriť alebo mala by patriť aj jadrová energia. Pán Kotleba, vystúpiť z Európskej únie, akože počúvajte, to by bolo, ja som teda dosť kritický voči Európskej únii, ale vystúpiť by som pokladal za šialenstvo, za jednoducho nefinancovateľné šialenstvo. To bola jedna z vecí, čo som kritizoval na vašom programe. Vy ste tam aj mali, že chcete zoštátniť a takéto veci. Hovoríte, neminie nás inflácia. Áno, neminie. Je tu. Dobre hovoríte, že stúpnu vstupy aj pre malé podniky, stúpnu aj výstupy. A stúpnu aj mzdy. O infláciu budú stúpať aj mzdy. Tomu sa hovorí inflačná špirála. Je to niečo, čo je zlé, lebo v konečnom dôsledku okrádame ľudí, okráda štát ľudí preto, lebo im tie peniaze, samozrejme, tým, že sa znehodnocujú, tak miznú dlhy, ktoré štát narobil. Nie je to nič, nie je to nič korektné. Toto som x--krát kritizoval na Európskej únii a jednoducho my v takomto svete žijeme. Ale predstavte si ženu, ktorá uverila nejakému chlapovi, že ten bude na ňu milý a budú pekne spolu žiť a teraz majú tri deti a spoločnú hypotéku a zrazu sa z neho vykľul hulvát a tlčie tú ženu, povedzme nie na dennom poriadku, tak raz za kvartál, keď si tak vypil alebo keď ho zvozil jeho šéf v robote a potrebuje sa nejak vyvŕšiť. A tá žena zvažuje: dobre, toto by som si v živote nenechala, keby som bola slobodná. Aj my by sme ix vecí netolerovali, keby sme v tej Európskej únii neboli. Ale sme. A tá žena si povie: no dobre, tak raz za kvartál to ešte znesiem, však mám tri malé deti a hypotéku spoločnú, čo ja budem robiť, keď odídem? Čo, kde budem, jak? Ani bývať nebudem kde mať. A myslím si, že buďme aj my opatrní s takýmito rečami a myslím si, keby ste sa začali vážnejšie zaoberať, tak by ste to netvrdili viacej, že vystúpme z EÚ preto, lebo tzv. transakčné náklady sú šialene vysoké. My ako malá krajina, my by sme na to doplatili. My by sme aj doplatili na vystúpenie z eurozóny, čo je ešte horší spolok ako Európska únia. Ďakujem pekne, že som teda mohol dosýta dnes rozprávať. Prajem vám všetko dobré. Dovidenia.
Ďuriš Nicholsonová, Lucia, podpredsedníčka NR SR (2019-03-27):
Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Chomovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie: Prítomných 140 poslancov, za 128, zdržalo sa 11, nehlasoval 1.) Konštatujem, že sme tento návrh schválili. Ďalej budeme hlasovať o bode 6 programu. Je to prvé čítanie o vládnom návrhu zákona, ktorým sa mení a dopĺňa zákon o e-Governmente, tlač 564. Prosím spravodajcu z výboru pre verejnú správu a regionálny rozvoj poslanca Stanislava Kmeca, aby hlasovanie uviedol. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 564.]
Lipšic, Daniel, poslanec NR SR (2015-11-13):
... na vaše porušovanie rokovacieho poriadku a poprosím vás, aby ste mi dali normálny čas, lebo to je čas pre moju faktickú poznámku, nie pre vaše komentovanie. K tomu, čo hovoril pán poslanec Hlina, musím povedať, že to, aby dával generálny prokurátor návrh na vzatie do väzby alebo súhlas, na súhlas so vzatím do väzby, parlamentu, obávam sa, pán minister, ak môžem teraz vás na to upriamiť, je v rozpore s platným znením Trestného poriadku. Aj pána spravodajcu na to upriamujem. Ak si dobre pozriete § 231 úkony prokurátora v prípravnom konaní, tak pod písmenom j) je tam „vyžiadať súhlas na trestné stíhanie alebo na podanie návrhu na vzatie do väzby osoby, v ktorej prípade je na taký úkon potrebný súhlas Národnej rady Slovenskej republiky“. Čiže Trestný poriadok dáva tú kompetenciu každému prokurátorovi, ktorý v danej veci koná, ktorý v danej veci má potom návrhové oprávnenie ísť na súd s návrhom na vzatie do väzby. Čiže v tomto bode sa váš návrh dostáva do rozporu s Trestným poriadkom. To len potvrdzuje proste akože chaos, ktorý takýmto spôsobom do právneho poriadku vnášate. A Trestný poriadok podľa mňa by mal prevážiť v tomto, lebo to je proste všeobecný kódex trestného konania. A kvôli čomu idete do rozporu s týmto všeobecným kódexom v zákone o prokuratúre? Nemá žiadnu logiku, právne to nedáva logiku žiadnu. A by ma veľmi zaujímala konkrétna odpoveď. Asi sa nedočkám, lebo žiadna neexistuje, zrejme.
Štefanec, Ivan, poslanec NR SR (2012-08-02):
Ďakujem, pani podpredsedníčka. Ďakujem pekne aj pánovi ministrovi za odpoveď. Pán minister, neprekvapili ste ma, tak ako aj pán premiér v svojej odpovedi, vyhli ste sa v podstate odpovede na túto otázku. Chcem vám pripomenúť, že keď sa oháňate výpadkom daňových príjmov, rátate alebo beriete do úvahy daňovú prognózu z 15. júna, pán minister. Z 15. júna, čo je 6 týždňov starý údaj, takže za 6 týždňov sa nič nezmenilo a vy hovoríte, že 26. ste mali na takéto údaje iný názor ako 30. júna. To je dosť zarážajúce a svedčí to len o tom, že vaša argumentácia je nedôveryhodná, pán minister, tak ako je nedôveryhodné celé odôvodnenie o akýchsi 500 miliónoch, ktoré chýbajú. Bohužiaľ, samotná argumentácia o 500 miliónoch pokrivkáva, pretože keby bola pravdivá, tak pripravíte opatrenia na problémy, ktoré sa tam, v tomto materiáli, spomínajú, či je to zdravotníctvo, či sú to samosprávy, či je to Slovenská konsolidačná a tak ďalej. Namiesto toho vy sa sústreďujete len a len na druhý pilier. Čiže aj vaša odpoveď a celý tento príbeh okolo údajnej diery 500 mil. a skráteného legislatívneho konania svedčí o tom, že je to len zásterka pre to, aby ste mohli siahnuť na peniaze ľudí – a to ma úprimne mrzí, že ste sa znížili k takýmto praktikám. Ďakujem.
Paška, Pavol, predseda NR SR (2012-09-26):
Pán poslanec Martinák.
L. Žitňanská, poslankyňa: (2007-02-06):
Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona o európskom družstve odporúčali Národnej rade Slovenskej republiky schváliť ústavnoprávny výbor uznesením č. 90 zo 16. januára 2007 a výbor pre hospodársku politiku uznesením č. 87 z 23. januára 2007. Súčasťou spoločnej správy ako časti IV sú pozmeňujúce a doplňujúce návrhy, ktoré nebudem čítať, ktoré gestorský výbor odporúča schváliť vo všetkých bodoch, tak ako sú uvedené v spoločnej správe, ktorá je vám k dispozícii. A zároveň gestorský výbor navrhuje hlasovať o týchto bodoch spoločne. Gestorský výbor odporúča následne Národnej rade vládny návrh zákona o európskom družstve  schváliť v znení pozmeňujúcich a doplňujúcich  návrhov. Ďakujem pekne. Pán predsedajúci, prosím, otvorte rozpravu.
Blanár, Juraj, podpredseda NR SR (2021-06-17):
Ďakujem, pani podpredsedníčka, môžete zaujať miesto pre navrhovateľa. Teraz poprosím pani poslankyňu Alexandru Pivkovú za výbor pre verejnú správu a regionálny rozvoj ako spravodajkyňu, aby predniesla správu k tomuto návrhu. Nech sa páči.
F. Mikloško, poslanec: (2007-05-18):
Chcel by som ešte povedať, že všetky tieto inštitúcie môžu mať správne rady, môže ich voliť parlament. Pre mňa ideálne by bolo, keby takéto funkcie niektoré, ktoré majú takýto dosah, menoval priamo prezident, pokiaľ by sme mali istotu prezidenta, teda to nehovorím, že teraz ju nemáme, že to vykoná absolútne nezávisle a naozaj pre dobro všetkých. Ďakujem.
Blanár, Juraj, podpredseda NR SR (2021-10-26):
Pán spravodajca Kazda s faktickou poznámkou, nech sa páči.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 128 poslancov, za 20, proti 42, zdržalo sa 65 poslancov, 1 nehlasoval. Návrh sme neschválili. Teraz prosím pána poslanca Drobného, aby uviedol hlasovanie v prvom čítaní o návrhu poslancov Kotlebu, Uhríka, Schlosára, Beluského a Kecskésa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecné prospešné služby (tlač 900). Nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára, Martina Beluského a Jána Kecskésa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 900.)
Bugár, Béla, poslanec NR SR (2014-02-05):
Ďakujem, pani podpredsedníčka, chcem vás informovať aj Národnú radu, že k tomu ďalšiemu bodu, to znamená, že k návrhu zákona o dráhach a o zmene a doplnení niektorých zákonov sme dostali stanovisko ministerstva dopravy, výstavby a regionálneho rozvoja, v ktorom sa píše, že nemáme námietky proti zavedeniu inštitútu predmetného návrhu, ale že potrebujú viac času. Takže navrhujem, aby sme tento návrh zákona presunuli na ďalšiu, teda marcovú schôdzu. Mám ináč aj, aj podporu troch klubov.
Mojš, Milan, poslanec NR SR (2013-06-19):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Kotleba, Marian, poslanec NR SR (2017-04-04):
Pán poslanec Krajniak, rozprávali ste veľa o islame a o tom, že aké nebezpečenstvo sú teda moslimovia v Európe, ale ako keby naschvál ste zabudli povedať, že kto sem tých moslimov dotiahol. Že to boli práve politici, ktorí majú veľmi blízko k sionizmu, politici, ktorí proste chcú zničiť národné a kresťanské štáty v Európe, a že v podstate synagógy sú takisto nebezpečné pre kresťanov, ako sú nebezpečné mešity. Neviem, či je to účelové alebo ste to nejako vyňali z kontextu, pretože keď sa pozriem na vašu úpravu toho návrhu stavebného, stavebného zákona, tak o mešite tam nie je ani slovo. Skôr naopak, skôr naopak, čo mňa zaráža, vy dávate na jednu úroveň všetky, nazvem to, ako vy to nazývate, náboženské stavby. To znamená, tá vaša novela dáva na jednu úroveň kresťanský kostol so synagógou a s mešitou. A ak hovoríte o mešitách, tak by ste teda mali začať hovoriť aj o tých iných náboženských stavbách. A ako kresťania predsa nemôžme povedať, že kostol má byť na rovnakej úrovni, ako sú nejaké cirkevné alebo náboženské stavby tých ostatných takzvaných náboženstiev. Takže v tomto, v tomto je to také trošku otázne, by som povedal, a hlavne je to otázne v tom, pán poslanec, neviem, či ste si všimli, vy tam máte formálne chyby v tom vašom návrhu, ktoré ale zakladajú absolútne iný zmysel celej tej vašej úpravy. A dokonca by som povedal, že tie formálne chyby, ktoré tam máte, spôsobia to, že ak by to prešlo a bolo by to schválené, tak by ten váš ods. 16, ktorý navrhujete pridať, by bol nevykonateľný. Pozrite si to a uvidíte, v čom je problém. Ďakujem pekne.
Švejna, Ivan, poslanec NR SR (2014-02-05):
Ďakujem. Ako spravodajca odporúčam, aby sme uvedený návrh posunuli do druhého čítania. Vážený pán predseda, dajte o tomto mojom návrhu hlasovať.
Vašečka, Richard, poslanec NR SR (2023-12-13):
Ďakujem za slovo, pán predsedajúci. Viackrát sa tu opakovala historka, skutočná, reálna historka dialógu medzi vtedajším premiérom Pellegrinim a vtedajšou ministerkou vnútra pani Sakovou, tak ja by som uviedol na pravú mieru niekoľko vecí. Udialo sa to v tom medziobdobí, medzi voľbami a kreovaním novej vlády, čiže bolo to už po voľbách a nebolo to ešte v rámci predvolebnej kampane. A aby to bolo presné, lebo mnohí to len tak parafrázujú, tak ja to prečítam. Nadpis článku, ktorý je z 11. marca 2020 znie: „Bude to drahé. No a čo? Oni na to budú hľadať peniaze. Pellegrini a Saková si nevšimli, že ich nahrávajú mikrofóny.“ A článok pokračuje: „Okrem nadchádzajúcej vlády ohovárali aj županov samosprávnych krajov. Dnes sa na rokovaní vláda zhodla, že pre koronavírus vyhlásia mimoriadnu situáciu na území celej krajiny, ktorá platí od štvrtka. Po zasadnutí vlády mal ešte stále súčasný, vtedajší premiér Peter Pellegrini a ministerka vnútra Denisa Saková tlačovú besedu, kde špecifikovali, ako bude prebiehať mimoriadny stav a aké opatrenie vláda prijala. Ešte pred tým, ako sa beseda oficiálne začala, však Pellegrini a Saková medzi sebou potichu debatovali. Nevšimli si, že mikrofóny nachádzajúce sa na stolíku pred nimi sú už dávno zapnuté a celú ich „tajnú“ konverzáciu zachytávajú. „Bude to drahé,“ pošepkal premiér ministerke. „No a čo. Oni na to budú hľadať peniaze,“ odvetila mu rázne Saková a s najväčšou pravdepodobnosťou tým myslela nadchádzajúcu vládu ich politického oponenta Igora Matoviča. Neskôr ešte ohovárali županov samosprávnych krajov. „Tí župani, to je tiež. Nemá tam jedného pacienta a bude pindať, že koľko je odberových sanitiek.“ Takže my sme prichádzali do takéhoto obdobia a oni nám to odovzdali s takýmto postojom.
Blahová, Natália, poslankyňa NR SR (2011-07-11):
Ďakujem pekne všetkým, ktorí reagovali svojou faktickou poznámkou. Snáď stihnem reagovať len na niektorých. Pán Jarjabek, bohužiaľ, nemôžem poslúžiť recipročným poďakovaním, lebo toto bolo jedno z vašich veľmi slabých vystúpení. Pán kolega Jasaň, právo odborov vyplýva z legislatívy a právo odborov vyplýva z toho, koľko im zveria do rúk dôvery a možností zamestnanci. Takže, bohužiaľ, odbory slúžia hlavne vám, a nie zamestnancom. Pán Maďarič a pán Martinák, mali ste podobnú pointu svojich faktických poznámok. Hovorili ste o zisku, ktorý naozaj je nielen potrebou alebo cieľom zamestnávateľa, ale aj potrebou a cieľom zamestnanca, pretože on z toho zisku je platený, on z toho zisku rovnako profituje ako zamestnávateľ. Rada by som vás oboch opravila. Je mi divné, že ste ešte doteraz nezistili, že SMER nie je sociálnodemokratická strana. Neviem, prečo to tu opakovane zdôrazňujete, pretože sociálnodemokratické strany sa správajú inak a sú za nimi vidieť iné výsledky. Pán Laurenčík, ďakujem pekne, že ste ukázali, ako vyzerá, keď vážení páni zo SMER-u veľmi pekne ďakujú jeden druhému navzájom. Ja vám ďakujem, že ste to názorne predviedli. A, pán Janiš, prekvapuje ma váš názor a prekvapuje ma váš argumentár. Jednak ste ho zneužili na argumentovanie proti kolegovi Matovičovi, tak poprosím, príďte diskutovať s ním, nie k tejto veci. Ďakujem pekne. (Ruch v sále.)
Mihalik, Marcel, poslanec NR SR (2022-11-29):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Danko, Andrej, predseda NR SR (2019-02-07):
Držte sa témy, ktorá je prejednávaná, bez útokov do kolegov, nech sa páči.
Paška, Jaroslav, poslanec NR SR (2019-05-14):
Ďakujem za slovo, pán predsedajúci. Martin, zaujala ma vaša poznámka, ktorú ste v závere teda svojho vystúpenia povedali, že po oslobodení a v súvislosti s oslobodením aj Slovenska, ale celej východnej Európy, že tu zostala čižma Stalinova. A tak ma napadlo, no, viete, áno, aj Spojené štáty oslobodili, oslobodili Nemecko, ale na rozdiel od Nemcov, my sme tie ruské vojská, ktoré tu zostali, vyprevadili pred 30 rokmi. Americké? Americká základňa stále v Nemecku zostáva. Zostala na Okinawe a v mnohých ďalších štátoch sveta. Ergo pokiaľ s tými Rusmi sa dalo dohodnúť a keď bolo treba, keď ich o to požiadali domáce štáty, tak oni odišli, tak tie americké sa voľáko nevedia zdvihnúť z území, ktoré obsadili. Takže treba si aj takéto veci všímať. A keď hovoríme o paralelách, tak samozrejme, myslím, že politika Slovenskej republiky je v poriadku. Keď hovoríme o tom, že Krym je súčasťou Ukrajiny, hovoríme, že aj gruzínske časti, ktoré sú v súčasnosti spochybnené, tak že patria Gruzínsku. Len netreba, nesmieme zabudnúť na Kosovo. Kosovo tiež nebolo zo Srbska uvoľnené na základe nejakej vzájomnej dohody. Takže jedným dychom keď hovoríme o problémoch, medzinárodných problémoch, tak máme problémy, aj Kosovo, aj Krym, aj časť Gruzínska. A v prípade Kosova je to záležitosť Európskej únie. Európska únia zodpovedá, pretože Kosovo sa dostalo do správy Európskej únie a za tie problémy, ktoré tam sú v súčasnosti a ktoré naznačil aj minister Lajčák pri obede, je zodpovedná v plnej miere predovšetkým Európska únia a Spojené štáty americké. Takže ak tam sa porušilo medzinárodne právo, tak treba mať rovnaký meter aj voči Rusku.
Grendel, Gábor, podpredseda NR SR (2022-06-21):
S faktickou poznámkou ešte pán poslanec Eduard Kočiš.
Pellegrini, Peter, predseda NR SR (2024-02-08):
Prezentujme sa a hlasujme o bode 7 pozmeňujúceho návrhu poslanca Jakaba. (Hlasovanie.) Prítomných 140 poslancov, za 21, proti 78, zdržalo sa 41. Tento bod sme neschválili.
Dostál, Ondrej, poslanec NR SR (2023-05-18):
Ďakujem, pán minister. No keď ste spomenuli ten rok 1998, tak ja som si zasa spomenul, že vtedy sme boli spolu na jednej kandidátke SDK, vy za KDH, ja za Demokratickú stranu, a, a teda áno, ani vtedy nedochádzalo k falšovaniu volieb a myslím, že už v tých nasledujúcich obdobiach nikto nehral s nejakou kartou, že by sa mali voľby, voľby manipulovať ani falšovať. Ja teda osobne nemám najmenší, najmenšie podozrenie, že by k niečo takémuto mohlo prísť, a keďže poznám tie volebné procesy, tak mi je jasné, že to ani, ani technicky, ani fyzicky, ani nijako inak nie je možné. Napriek tomu priamo k tejto novele rozumiem tým dôvodom a vašej odpovedi a tým, že sme to trošku zmrvili pri schvaľovaní toho návrhu zákona dnes v Národnej rade, tak som rád, že nakoniec sa Národná rada neuchýlila k nejakému znásilňovaniu zákona o rokovacom poriadku a legislatívnych pravidiel tým, že by opravovala už schválený zákon alebo že by to išla riešiť nejakým prílepkom k úplne nesúvisiacemu návrhu zákona, takže teraz je to v rukách pani prezidentky, a verím, že ak bude mať nejaké odborné otázky, tak sa obráti na vás a vy jej v tomto dobre poradíte. Ďakujem.
Kotleba, Marian, poslanec NR SR (2019-06-19):
Pán predseda národnej strany Danko, vy ste tu vyliali svoju spŕšku naozaj hnoja a ušli ste ako posledný, posledný zbabelec. A ľudia, ktorí sú tu, ktorí to aj vidia, jednoducho musia mať naozaj jasný pocit z vás, že takýto človek nie je hodný zastávať funkciu predsedu Národnej rady Slovenskej republiky. Ale teraz trošku k veci. Pán Danko, neviem, či vám to ušlo, ale Severoatlantická aliancia NATO bola protiváhou Varšavskej zmluve, ktorá už dávno neexistuje. Naproti tomu NATO, táto zločinecká organizácia sa neustále rozširuje, neustále rozširuje svoju agresívnu politiku po celom svete a, žiaľ, rezort obrany pod vedením SNS im v tom aktívne drukuje. My tu dnes hovoríme o treťom vyslaní slovenských vojakov na ruské hranice. Okrem toho sme dvakrát hlasovali a táto Národná rada, žiaľ, to aj schválila, rozšírenie Severoatlantickej aliancie. A nehovorte mi, že toto je náš spojenecký záväzok, že to je naša povinnosť odhlasovať rozšírenie zločineckej organizácie NATO. To nie je naša povinnosť, napriek tomu ste to urobili. My sme boli jediná strana, ktorá hlasovala proti a vy tu idete niečo hovoriť, pán Danko, ale viete, ťažko sa, ťažko sa diskutuje so zbabelcom, ťažko sa diskutuje s človekom, ktorý nemá odvahu pozrieť sa do očí pri kritike jeho správania, jeho chovania, jeho rozhodnutí. A ten váš pokus, úplne primitívny pokus zobrať nášmu poslancovi Milanovi Mazurekovi slovo len preto, že sa vám to nepáči, že neviete prežrieť tú kritiku, že neviete prežiť, že pod vaším vedením sa SNS utápa, že ste nezískali ani jedného europoslanca, tak to bolo úplne úbohé, pretože vy ste vlastne šliapli na základ demokracie, na základ parlamentnej demokracie na Slovensku.
P. Farkas, poslanec: (2001-12-13):
J. Migaš, predseda NR SR: Čiže budeme hlasovať o bode 12 na strane číslo 12. Prezentujme sa a hlasujme. Hlasujeme. Hlasujeme o bode 12 na strane 12. (Hlasovanie.) Prítomných je 127 poslancov, za 115, proti 4, zdržalo sa 6, nehlasovali 2. Tento návrh sme schválili. Ďalej, pán spravodajca.
Hrnčiar, Andrej, podpredseda NR SR (2018-02-13):
Pán poslanec Bublavý, poprosím vás!
B. Bugár, podpredseda NR SR: (2005-09-21):
Pán minister, nech sa páči, môžete sa vyjadriť k rozprave.
P. Paška, predseda NR SR: (2009-06-30):
(Hlasovanie.) 134 prítomných, 76 za, 32 proti, 25 sa zdržalo, 1 nehlasoval. Tento návrh sme schválili.
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 116, za 105, proti nikto, zdržalo sa 11. Konštatujem, že sme rozhodli o tom, ktoré výbory prerokujú tento návrh. Ďalej budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 290, bod 57 programu. Poprosím pani poslankyňu Šebovú, ktorá je spravodajkyňa, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 290.)
J. Valocký, poslanec: (2010-03-03):
V spoločnej správe sa nachádza 37 pozmeňujúcich návrhov, ktoré budú predmetom hlasovania. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, doporučuje zákon schváliť s odporúčanými pozmeňujúcimi a doplňujúcimi návrhmi. Návrh hlasovania. Gestorský výbor odporučil hlasovať o bodoch 1 až 37 uvedených IV. časti tejto spoločnej správy nasledovne: o bodoch 1, 2, 4 až 9, 12 až 32, 37 spoločne s návrhom gestorského výboru schváliť ich, o bodoch 10, 11 spoločne s návrhom gestorského výboru schváliť ich, o bode 35 samostatne s návrhom gestorského výboru schváliť ho, o bodoch 3, 33, 34, 36 spoločne s návrhom  gestorského výboru neschváliť ich. Poveril spoločného  spravodajcu mňa, predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky návrhy v zmysle § 83 ods. 4 a § 84 ods. 2 zákona č. 350/1996 Z. z. Predmetná spoločná správa výborov Národnej rady o prerokovaní vládneho návrhu, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1385), bola schválená uznesením Výboru Národnej rady Slovenskej republiky pre zdravotníctvo. Prosím, pán predsedajúci, otvorte rozpravu.
J. Halecký, poslanec: (2009-06-03):
Ale aj napriek tomu myslím si, že politické strany majú za úlohu, aby aj vychovávali svojich voličov, aby im hľadali cesty, ktoré nebudú konfrontačné do budúcnosti, ale cesty také, ktoré budú viesť k spolupráci, vzájomnej tolerancii. A preto aj takéto všelijaké výzvy cez hranicu k voličom, k ich aktivizácii, nie sú prípustné a takisto ani reči o autonómii, či už v takej, alebo onakej forme, vždycky len radikalizujú ľudí a nevedú k tomu, k čomu už bolo hovorené, k spolupráci hospodárskej, sociálnej, ale, samozrejme, že aj politickej. Predpokladám hlavne, že aj tí poslanci, čo budú zvolení do europarlamentu, práve tieto otázky budú správne riešiť, budú nastoľovať. A myslím si, že je asi už čas, aby sa aj vypracovala nejaká charta národných alebo národnostných menšín v europarlamente, ktorá by bola nejakým praktickým, konkrétnym cieleným dokumentom, ktorý by tieto otázky riešil. Lebo zdá sa, že tá nacionalistická hladina alebo temperatúra v tomto období hlavne v stredoeurópskom priestore stúpa. Ďakujem.
Hrnčiar, Andrej, podpredseda NR SR (2017-01-31):
Reakcia na faktické, pán poslanec Antal.
Kuriak, Milan, poslanec NR SR (2021-05-04):
Pán predsedajúci, keďže sme odhlasovali bod zo spoločnej správy aj podaný pozmeňujúci a doplňujúci návrh, dajte hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, predseda NR SR: (2003-12-11):
návrh na vyslovenie súhlasu Národnej rady Slovenskej republiky s Dodatkom číslo 1 k Dohode medzi vládou Slovenskej republiky a vládou Republiky Slovinsko o medzinárodnej cestnej doprave , ktorý prerokúvame ako tlač 444. Nech sa páči, pán minister.
Hrušovský, Pavol, podpredseda NR SR (2010-12-10):
Pán poslanec Matovič.
B. Bugár, podpredseda NR SR: (2004-11-30):
S. Zubo, poslanec: Pani poslankyňa, bez toho, aby som spochybňoval vašu dobrú vôľu a úprimnosť, pripúšťam, že tieto vlastnosti máte a že skutočne takto sa na veci aj chcete pozerať, ale na základe čoho ste vystúpili, povedali ste nám, čo ste povedali, ale ja som nepočul jeden konkrétny dôvod, na základe ktorého máte tie stanoviská, o ktorých ste hovorili. Ja nepoznám jeden konkrétny dôkaz o tom, že voľby na Ukrajine boli zmanipulované. Ja viem o tom a je všeobecné známe, že informácie, ktoré sú na Slovensku, sú jednostranné a z druhej strany informácií niet, aby človek mohol objektívne posúdiť skutočnú realitu, ktorá v súčasnosti na Ukrajine je. Preto sa vás pýtam a prosím vás, buďte taká láskavá, keď ste tam boli a videli ste, čo ste videli, povedzte nám konkrétne dôkazy o tom, že voľby na Ukrajine boli zmanipulované a potom budem súhlasiť s tým, čo je predo mnou ten návrh na uznesenie. Ďakujem.
Hort, Milan, podpredseda NR SR (2011-03-24):
Ďakujem. Je tu ešte faktická poznámka, jediná. Pán poslanec Milan Laurenčík, nech sa páči.
Sulík, Richard, predseda NR SR (2011-09-14):
Páni poslanci, poprosím o kľud v sále. Ďakujem pekne.
Kollár, Boris, predseda NR SR (2022-12-06):
Pán poslanec Viskupič, nech sa páči, máte slovo.
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 127 poslancov, za 104, proti 13, zdržali sa 10, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uveďte, prosím...
B. Bugár, podpredseda NR SR: (2003-12-16):
Končím tento bod. A ako posledný bod, o ktorom by sme mali rokovať, je informácia o priebehu rokovaní Medzivládnej konferencie Európskej únie k návrhu Zmluvy zakladajúcej Ústavu pre Európu. Pán predseda zahraničného výboru Figeľ, nech sa páči, máte slovo.
Blanár, Juraj, poslanec NR SR (2014-10-23):
Pán minister, tak ako ste okrem odpovede na otázku a presne na tento projekt povedali, tak rovnako ste to rozšírili, ako je veľmi dôležité zaoberať sa odborným vzdelávaním, a toto je otázka, ktorá, myslím si, že dnes zamestnáva, ale už od samotného vzniku zákona o odbornom vzdelávaní všetky samosprávne kraje, ktoré sú najväčšími zriaďovateľmi škôl na území krajov. Je to viac ako 75 % a v mnohých oblastiach sa to už posunulo aj dopredu, a preto veľmi pozitívne hodnotím tento projekt, ale nielen tento projekt, ktorý jednak zosúladí alebo aj získa nejaké skúsenosti z krajín, kde už majú nejaké skúsenosti s tým, ale predovšetkým sa to bude môcť použiť pozitívne aj pri novele pripravovaného zákona, to znamená novele zákona o odbornom vzdelávaní, kde je spoločne v záujme či už samosprávnych krajov, ako aj ministerstva, aby sme nastavovali postupne všetky tieto odborné vzdelávania pre potreby trhu a nie pre úrady práce. Ja sa teším na túto diskusiu, pán minister, a verím, že aj tento projekt, ktorý ste mi teraz priblížili, odprezentovali, pomôže nás spoločne posunúť dopredu. Ďakujem pekne.
Hrnčiar, Andrej, podpredseda NR SR (2018-06-19):
Pán poslanec Heger.
P. Paška, predseda NR SR: (2007-06-26):
Otváram rozpravu, písomne nemám prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásiť sa, uzatváram rozpravu. Pýtam sa navrhovateľa, či sa chce vyjadriť. Nie. Pán spravodajca? Nie. Prerušujem rokovanie o tomto bode programu a prerušujem rokovanie 11. schôdze. Budeme pokračovať, dámy a páni, zajtra o 9.00 hodine druhým čítaním o Zákonníku práce. Dovidenia a dobrú noc. (Prerušenie rokovania o 19.09 hodine.)
Zajac, Pavol, poslanec NR SR (2015-11-18):
Ďakujem veľmi pekne všetkým, ktorí na mňa reagovali. Naozaj, pán kolega Kamenický, nuž keď sme zastavili ten predražený PPP projekt medzi Žilinou a Prešovom, zastavili sme ho preto, že nieže by sa nám ho chcelo zastaviť, ale preto, že on by rozvrátil naše verejné financie na ďalších 30 rokov. A preto sme začali stavať z eurofondov a boli sme neustále a pán minister Figeľ bol neustále osočovaný, že také lacné diaľnice nemôžu byť dobré, že to sú nekvalitné diaľnice. Chodíte po diaľnici pri Martine? Išli ste už po diaľnici pri Levoči? Tak to sú tie podľa vás lacné diaľnice, ktoré dneska stoja, a vy chodíte strihať pásku? Teda, pardon, vládni, členovia vlády chodia strihať pásku. Tak sa to udialo pri Martine, tak sa to udialo pri Levoči. Za chvíľu druhý úsek pri Levoči pôjdu ministri takto strihnúť, možno aj pán premiér pri Prešove. A to mali byť tie lacné diaľnice. Choďte sa prejsť po tých diaľniciach, aké sú lacné. Oni sú kvalitné a postavené podľa našich prísnych a európskych noriem. A tak je to v poriadku. A že boli postavené lacnejšie, ako ste to chceli vy? Teraz sa pýtať, kde mali tie peniaze končiť, toto nie je dobré gazdovanie. Postaviť draho, obstarávať draho vie každý. V súkromnej sfére, u seba v rodine by ste to takto nikdy nerobili. Každý, keď chceme si niečo obstarať aj v rodine, aj vo firme, postupujeme tak, že za určitú kvalitu chceme čo najnižšiu cenu. Takto postupuje každý rozumný hospodár. A takto sme to robili aj my. A choďte sa previezť po tých diaľniciach, aké sú strašne lacné. Sú kvalitné a za primeranú cenu, ktorá bola pre občanov Slovenska veľmi výhodná.
Laurenčík, Milan, podpredseda NR SR (2022-03-17):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa chce prihlásiť do rozpravy niekto ústne. Konštatujem, že nikto. Vyhlasujem rozpravu za skončenú. Predpokladám, že keď rozprava nebola, tak pán navrhovateľ nechce zaujať stanovisko. Alebo? Nechce. Pán spravodajca, prosím, uveďte termín hlasovania.
Laššáková, Jana, podpredsedníčka NR SR (2014-02-07):
Pán poslanec Poliačik, nech sa páči.
Dostál, Ondrej, poslanec NR SR (2024-01-18):
Ja len, že pán poslanec Dubéci preruši... navrhol prerušiť túto rozpravu, nie hlasovať o nej po skončení. To nemá žiadnu logiku. No ale teda budem reagovať na to, čo hovoril predrečník, čiže... (Prerušenie vystúpenia predsedajúcim.)
Kollár, Boris, predseda NR SR (2021-11-12):
S ďalšou faktickou poznámkou pán poslanec Suja.
Žarnay, Oto, poslanec NR SR (2019-05-09):
Ďakujem. Ďakujem obom kolegom za ich faktické poznámky. Len v krátkosti chcem povedať, že bolo by smutné celý návrh tohto zákona zúžiť na jediný problém, ktorým sú kredity. Myslím si, že tento zákon je pre učiteľov neprijateľný nielen kvôli tomu, že sa im ruší kreditové vzdelávanie, ale ja som vymenoval niektoré ďalšie veci, ktoré v zákone chýbajú alebo boli vypustené zo zákona. Je tam celý rad ďalších vecí, ktoré učitelia kritizujú a o ktorých sa možno ani v tejto sále nehovorilo. Ďakujem.
Bugár, Béla, podpredseda NR SR (2019-09-17):
Na vystúpenie pána poslanca s faktickými dvaja. Končím možnosť sa prihlásiť. Pán poslanec Tittel.
Blaha, Ľuboš, podpredseda NR SR (2024-05-02):
Ďakujem pekne, pán predseda vlády, čas určený pre predsedu vlády vypršal. Ďakujeme pekne a želáme krásny deň. A budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Michala Kapuša na pána ministra zahraničných vecí a európskych záležitostí Juraja Blanára v tomto znení: „Vážený pán minister, v nedávnych dňoch sme boli svedkami ďalšieho vystupňovania napätia na Blízkom východe po masovom raketovom útoku Iránu na územie Izraela. Slovensko tento útok odsúdilo, ale ako konkrétne chceme prispieť k tomu, aby sa situácia ďalej nehrotila?“
Richter, Ján, minister práce, sociálnych vecí a rodiny SR (2014-10-16):
Čo sa týka návrhov, tým dávam zároveň aj odpoveď pánovi Brockovi, nevidím dôvod a potrebu, žiadna korupcia, žiadne problémy, za minulý rok jedno jediné odvolanie na druhostupňový orgán vzhľadom na rozhodnutie tohto výboru bolo prevedené. Jedno jediné zo 4 070 rozhodnutí. Aj toto ma presviedča o tom, že to fungovanie na tej tripartitnej úrovni je. A to nie je otázka nejakej kamufláže, pretože jednoducho navzájom sa strážia zamestnávatelia, zamestnanci a skutočne rozhodujú a dávajú, dávajú zelenú všade tam, kde je to možné, za predpokladu, že sú splnené tie konkrétne podmienky. No a čo sa týka návrhu, návrhu pána poslanca Jurzycu. Myslím si, že tú metodiku sme si vysvetlili. Bohužiaľ, ako neurčujem ju ja, určuje ju Eurostat. Ja som povedal jednu anomáliu a možno práve preto je veľmi často aj diskutovaný, rozdielne výsledky, ktoré súvisia so štatistikami napríklad nezamestnaných. Pretože Eurostat požaduje od Štatistického úradu v súvislosti s nezamestnanosťou evidencii napríklad vyjadrenia o nezamestnanosti do 74 rokov, priatelia. To znamená, keď sa opýtajú 73-ročného občana na ulici, či pracuje, a on povie, že nie, oni ho vykazujú z hľadiska štatistík ako nezamestnaný. My ho berieme ako dlho, my ho berieme ako dlho aktívneho, aktívneho dôchodcu. Tá metodika je úplne iná. Ja súhlasím s tým, že to reálne percento mladých nezamestnaných je ďaleko a ďaleko iné, áno, pohybuje sa niekde – a môžem byť konkrétny – na úrovni 13,8 %. (Sústavný ruch v sále. Prerušenie vystúpenia predsedajúcou.)
I. Radičová, poslankyňa: (2006-08-03):
Druhá poznámka. Vymenovať skrivodlivosti, ktoré v systéme sú, alebo sociálne skupiny na príkladoch, biologická náhradná rodina alebo detský domov, je z môjho pohľadu nepodstatné v tomto okamihu z dvoch dôvodov. Po prvé, je posilnená sociálna kuratela, starostlivosť o pôvodnú biologickú rodinu a náhradná rodina je starostlivosťou vtedy, keď naozaj biologický rodič totálne zlyhal. Hádam nechceme spochybniť, že umiestnenie detí do náhradných rodín je zlé riešenie pre tieto deti. Tretia poznámka. Áno, najjednoduchšie rozhodnutie určite je zvyšovať dávky, zvyšovať príspevky. Chcem len povedať, nie každá, riešenie závislosti prerozdeľovaním nebýva vždy to najšťastnejšie riešenie, lebo môžete človeka v závislosti len utvrdiť a to platí aj o kultúrnej závislosti a pasci chudoby. Tam treba nasadiť aj úplne iné nástroje.
Laššáková, Jana, podpredsedníčka NR SR (2015-11-20):
Ďakujem pekne, pán predseda, zajmite miesto určené pre navrhovateľov. Nech sa páči, pán spravodajca Maroš Kondrót podá správu o výsledku prerokovania návrhu vo výboroch.
Zmajkovičová, Renáta, podpredsedníčka NR SR (2013-06-04):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Viskupič jediný. Uzatváram možnosť prihlásiť sa do rozpravy ústne. Nech sa páči.
Ľ. Lackovič, poslanec: (2002-07-03):
Tento výlet do krátkej histórie som urobil preto, aby som poskytol pánovi predsedovi vlády tie údaje a čísla, o ktorých vo svojom vystúpení povedal, že absentovali v predkladacej správe, ktorú predniesol môj kolega, pán poslanec Jasovský. Ako to teda bolo v týchto obľúbených témach od roku 1999. Ihneď po ujatí sa moci bola badateľná snaha začať so zneužívaním štátnej moci a Policajného zboru na politické ciele. V roku 1999 po tom, čo pán minister Pittner začal dosadzovať politicky pohodlných funkcionárov do Policajného zboru, odídených z Policajného zboru takmer 1500 odborníkov v najlepšom veku s najlepšími skúsenosťami. Nahradili ich ľudia, ktorých morálne a odborné kvality možno nazvať minimálne nespôsobilými pre výkon tejto funkcie. Ako príklad spomeniem riaditeľa, nového riaditeľa Krajského Policajného zboru v Žiline, ktorého pred vymenovaním do funkcie pán minister Pittner povýšil do plukovníckej hodnosti a slúži ku cti pána ministra Pittnera, že odišiel skôr, ako tento nový, šesť mesiacov pred dôchodkom, perspektívny policajný funkcionár padol opitý na zem. Na verejnosť, samozrejme, postupom času prenikli informácie, ktoré hovorili o vytváraní špecializovaných policajných tímov a skupín, ktorých jedinou úlohou, ako sa neskôr ukázalo, bolo pracovať na kauzách zameraných na opozíciu, špeciálne na Hnutie za demokratické Slovensko. Takto špecializovaný tím pod vedením Šáteka rozpracúval a rozpracúva po celý čas tieto kauzy, možno poslúžia ako ilustrácia, že ich ešte stále baví to, že takzvanú kauzu 41 miliónov na rekonštrukciu Elektry v Trenčianskych Tepliciach, ktorú preložili pod „jurisdikciu“ Finančnej polície v Trnave, dnes opäť koordinuje a dozoruje tento špeciálny tím a vypracúva otázky pre Finančnú políciu v Trnave, ktoré majú položiť bývalému premiérovi Mečiarovi po tom, čo sa dostali...
Laššáková, Jana, podpredsedníčka NR SR (2015-03-19):
Na vystúpenie pána poslanca sa hlási pani poslankyňa Pfundtner s faktickou poznámkou. Končím možnosť prihlásiť sa s faktickými poznámkami. Nech sa páči, pani poslankyňa.
Glváč, Martin, podpredseda NR SR (2018-02-13):
Pani poslankyňa Verešová.
Poliačik, Martin, poslanec NR SR (2010-12-08):
Ja by som len veľmi rád upresnil k tomu, čo som povedal, ak to bolo zle pánom kolegom Madejom pochopené. Ja som nepovedal, že justičných čakateľov sa máme zbaviť, alebo by mali zo súdov odísť. Ja som povedal to, že sa majú vyrovnať podmienky medzi nimi a vyššími súdnymi úradníkmi a takisto, aby sa vytvorilo prostredie na súdoch, aby aj jedni aj druhí v rámci nového zaradenia, mali možnosť pripravovať sa na funkciu sudcu. Ak preukážu súčasní justiční čakatelia, že sú kvalifikovaní, že sa vyznajú a majú na to, aby boli sudcami v budúcnosti, aj v tejto konkurencii, verím tomu, že obstoja a sudcami sa stanú. Takže ja im nejdem hádzať polená pod nohy, len chcem vyrovnať podmienky pre všetkých, aby boli na tej istej úrovni možnosti stať sa sudcami. Ďakujem.
Jurčík, Ľudovít, poslanec NR SR (2010-08-10):
Ďakujem pekne. Chcel by som krátko k tomu, čo pán Švantner povedal, napríklad otázka ceny plynu trikrát zvýšená od privatizácie. Neviem, či má cenu a zmysel povedať niekomu, že cenu plynu neurčujeme my, ani keby sme ako chceli, čiže treba si uvedomiť, že aká bola vtedy cena na trhu alebo na niektorom hube a aká je dnes, čiže to by som ako považoval za úplne irelevantné, to isté hovoriť. Myslím si, že je dobré si to prejsť. A taká malá drobnosť, kým SPP bolo štátne, tak boli dividendy rádovo v stovkách miliónov korún. Myslím si, že keď sa to odštátnilo, to boli miliardy, viac ako desať miliárd, a keby tie peniaze neboli, tak by sa nemohli rozdávať. Samozrejme, pokiaľ ide o privatizáciu bánk, takisto je to o niečom inom ako o tom, že to bolo zlé, to bola nevyhnutnosť, lebo by sme prišli o korunu, by sme mali zrazu infláciu takú, že by sme sa nespamätali z toho. Letisko, Cargo, nuž, páni, keby ste to boli predali tak, ako to bolo navrhnuté, tak dneska máme plus 20 mld. oproti, hovorím v korunách, oproti tomu, čo nemáme. To je taký malý detail. Samozrejme, že širokorozchodná trať je z hľadiska technického vec, ktorá je veľmi, veľmi náročná, žiadne výmeny zvršku, to sú nezmysly a to treba úplne nanovo vybudovať a nepotrebujeme to. Myslím si, že je to úplne zbytočné. Ďakujem.
Grendel, Gábor, podpredseda NR SR (2022-06-15):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 66. schôdze Národnej rady Slovenskej republiky prvým čítaním o návrhu poslanca Richarda Vašečku na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Návrh zákona je uverejnený ako tlač 1058, návrh na jeho pridelenie na prerokovanie výborom je v rozhodnutí č. 1099. Dávam slovo pánovi poslancovi Richardovi Vašečkovi, aby návrh zákona uviedol. (Rokovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 1058.)
Paška, Pavol, predseda NR SR (2014-05-28):
Technici, zrušte to hlasovanie. Dobre, takže hlasujeme teraz o...
Hlina, Alojz, poslanec NR SR (2013-09-05):
Áno, v rozsahu ich pôsobnosti, čiže mám právo, je to v ústave dokonca. Mám právo interpelovať členov vlády, predsedu vlády, predstaviteľov ústredných orgánov v rozsahu ich pôsobnosti. Či veríte, či nie, pán predseda, prečítal som si to. (Prerušenie predsedajúcim.)
Ďuriš Nicholsonová, Lucia, podpredsedníčka NR SR (2019-04-03):
Pán poslanec, prepáčte, že vás prerušujem, nerada to robím. A, pán poslanec Marosz, vy ste spravodajca. Prepáčte, ale máte byť na mieste spravodajcu. Nech sa páči, pán poslanec.
J. Burian, poslanec: (2007-12-04):
„Národná rada Slovenskej republiky po prerokovaní vládneho návrhu zákona o štátnom rozpočte na rok 2008 v druhom a treťom čítaní a prerokovaní návrhu rozpočtu verejnej správy na roky 2008 až 2010 A. berie na vedomie návrh rozpočtu verejnej správy na roky 2008 až 2010, B. žiada vládu Slovenskej republiky dôsledne zabezpečovať úlohy vyplývajúce zo schváleného zákona o štátnom rozpočte na rok 2008.“ Prosím, pán predseda, dajte hlasovať.
Pellegrini, Peter, podpredseda NR SR (2020-07-14):
S reakciou na faktické pán poslanec Kremský.
Hus, Igor, poslanec NR SR (2021-05-13):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-09-27):
Do rozpravy sa teraz hlási predseda Národnej rady Slovenskej republiky pán Boris Kollár a po ňom pán navrhovateľ minister hospodárstva Karel Hirman.
Drábiková, Lucia, poslankyňa NR SR (2020-07-10):
Ďakujem, Zitka, za tvoje vystúpenie. Chcem ešte takú malú vec povedať, mala som viacero diskusií posledné dni na túto tému. Bolo nám vyčítané, že prečo ideme práve s touto témou, prečo neriešime kopec iných dôležitých problémov, ktorým čelia rodiny, ktorým čelia ľudia so zdravotným postihnutím. Prečo, prečo nezačíname tam. Ale som presvedčená, že tento náš návrh zákona začína práve tam, kde začína život. Začína ochranou toho života a prináša konkrétne formy pomoci. Ale nekončíme, nekončíme pri tomto zákone. Veď predsa v našom programovom vyhlásení vlády chceme ďalej pokračovať v pomoci rodinám veľmi konkrétnou formou, či už to bude tehotenský príspevok, posilnenie poradenských odľahčovacích služieb pre rodiny. Posledné roky sa táto otázka veľmi zanedbávala. Veľmi nám chýbajú denné stacionáre, veľmi nám chýbajú opatrovateľské služby pre ľudí, ktorí sú postihnutí. Chýba, chýba nám starostlivosť o rodiny, ktoré sú v ťažkých životných situáciách. Jeden zákon to nevyrieši. Ale tento zákon prináša konkrétne formy pomoci, a preto aj ja ako mamina troch detí ho veľmi rada podporím a myslím si, že toto je naozaj začiatok a že naozaj musíme vyhrnúť rukávy a máme ešte kopec, kopec práce, aby sme pomohli tým najviac zraniteľným, ktorých tu máme na Slovensku a patria medzi ne aj nenarodené deti. Takže chcem vyjadriť podporu a ďakujem aj za tento príspevok.
Pellegrini, Peter, predseda NR SR (2015-10-02):
S reakciou na faktickú poznámku pán poslanec Osuský.
Grendel, Gábor, podpredseda NR SR (2021-05-27):
(Povedané súbežne s rečníkom.) Vypnite mikrofón...
Nicholsonová, Lucia, poslankyňa NR SR (2014-05-28):
...veľkí psi, áno, veľkí psi útočia oveľa menej, ako zakomplexovaní krpatí psi a tak je to presne aj medzi ľuďmi. Zakomplexovaný jedinec bude oveľa viacej skučať a nadávať každému a kúsať, ako ten, kto sa proste obzerá okolo seba a nevidí dôvod zaútočiť. Pretože je dosť veľký na to, aby sa zdvihol len vtedy, keď ide skutočne o nejakú veľkú vec.
Senko, Ján, poslanec NR SR (2011-02-02):
Pán predseda, teraz dajte hlasovať spoločne o pripomienkach pána prezidenta 2, 3, 4 s odporúčaním gestorského výboru schváliť ich.
Osuský, Peter, poslanec NR SR (2016-05-20):
Ďakujem pekne, pán predsedajúci. Plne podporujem to, čo povedal kolega. Nielen chlieb je Boží dar, chlieb je síce, dá sa povedať, oficiálne ako taký uznaný, ale presne tak i fazuľa a všetko, o čom hovoril, je tiež Božím darom. Tí, ktorí trochu, a ja k nim nepatrím, ale niečo predsa o tom viem, varia zo staršej fazule, vedia, že ju treba variť dlhšie. Tak ako výživná a poriadna polievka zo starého kohúta vyžaduje dlhšie varenie, ale nakoniec ten soft pustí. A na margo tých nepoužiteľných potravín len jeden drobný zážitok zo zahraničia. Keď som bol na prvých voľbách ako pozorovateľ OBSE, keď bol volený Putin, tak som s kolegom z parlamentu videl na letisku fľašku Mouton Rothschild, ročník 47 za 2 200 dolárov. Treba povedať, že zrejme prekročila všetky možné hranice, ale napriek tomu mala dosť veľký úspech, zrejme. A jedna iná anekdota z našich šírok. Po vojne, ako vieme, chodilo na Slovensku v rámci pomoci vojnou postihnutým krajinám, i keď my sme tak postihnutí neboli, niečo, čo sa volalo podpora UNRA – United Nations Relief Agency – a v rámci nej chodili konzervy, vrátane mäsových. A mal som jedného kolegu, ktorý akýmsi riadením osudu prišiel k takejto konzerve z roku 1945, mäsovej, a otvoril ju v roku 1988, teda po 43 rokoch. Pred mojimi očami ju zjedol a ku cti mu slúži, že ešte dlhé roky po tom žil. Tak toľkoto len k trvanlivosti. (Potlesk.)